CELEX: 62010CN0044
Language: el
Date: 2010-01-28 00:00:00
Title: Υπόθεση C-44/10: Προσφυγή που ασκήθηκε στις 28 Ιανουαρίου 2010 — Ευρωπαϊκή Επιτροπή κατά Πορτογαλικής Δημοκρατίας

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/23
            
         Προσφυγή που ασκήθηκε στις 28 Ιανουαρίου 2010 — Ευρωπαϊκή Επιτροπή κατά Πορτογαλικής Δημοκρατίας
   (Υπόθεση C-44/10)
   2010/C 100/33
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Alcover San Pedro και P. Guerra e Andrade)
   
      Καθής: Πορτογαλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, μη θεσπίζοντας τα αναγκαία μέτρα για να εξασφαλίσει, μέσω της χορηγήσεως αδειών σύμφωνα με τα άρθρα 6 και 8 της οδηγίας 2008/1/ΕΚ (1), και μη θεσπίζοντας τα αναγκαία μέτρα για να εξασφαλίσει, μέσω της επανεξετάσεως και ενδεχομένου εκσυγχρονισμού των αδειών για τις υφιστάμενες εγκαταστάσεις, ότι, από 30 Οκτωβρίου 2007, η εκμετάλλευση των εγκαταστάσεων αυτών θα γίνεται σύμφωνα με τα άρθρα 3, 7, 9, 10, 13, 14, στοιχεία α' και β', και 15, παράγραφος 2, παρέβη τις υποχρεώσεις που υπέχει από το άρθρο 5, παράγραφος 1, της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (οδηγία IPPC)·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Από την ανάγνωση των άρθρων 4 και 5, παράγραφος 1, της οδηγίας IPPC εν συνδυασμώ, συνάγεται ότι τα κράτη μέλη όφειλαν να εξασφαλίσουν τη χορήγηση αδειών, για νέες ή υφιστάμενες εγκαταστάσεις, σύμφωνα με τα οριζόμενα στα άρθρα 6 και 8 της οδηγίας. Όφειλαν δε να επανεξετάσουν και ενδεχομένως να εκσυγχρονίσουν τους όρους των αδειών για υφιστάμενες εγκαταστάσεις μέχρι τις 31 Οκτωβρίου 2007.
   Σύμφωνα με πληροφορίες που παρέσχε η πορτογαλική διοίκηση το 2008, αφενός μεν για διάφορες εγκαταστάσεις δεν απαιτήθηκε σχετική άδεια. Αφετέρου δε, επί συνόλου 632 εγκαταστάσεων, 820 λειτουργούσαν χωρίς να έχει εκδοθεί σχετική άδεια.
   Σύμφωνα με νεώτερες πληροφορίες, επί συνόλου 577 εγκαταστάσεων, έχουν άδεια 481 εγκαταστάσεις, ενώ εκκρεμούν προς εξέταση 17 υποθέσεις.
   
      (1)  JO 2008, L 24, σ. 8